בייסבול בישראל

בישראל, בייסבול לא נחשב לענף ספורט פופולרי. ארגון הבייסבול הישראלי, ה-IAB הוקם על ידי רנדי קאן ב-1985. ישנם כ-1,000 שחקנים ב-16 ערים ברחבי הארץ. מאמנים ותורמים מתנדבים מסייעים לצמיחה ולפיתוח של הספורט שכן משאבי הבייסבול נמוכים מאוד. נכון ל-28 במרץ 2023 הנבחרת מדורגת במקום ה-18 בעולם.

== היסטוריה ==
בייסבול שוחק לראשונה בתקופת המנדט הבריטי בארץ ישראל ב-4 ביולי 1927.<ref name="rechist"></ref> המגרש הראשון בישראל נבנה בקיבוץ גזר בשנת 1979 בתור מגרש סופטבול, וכיום יש בארץ מגרשי בייסבול במתחם הספורט ירקון בפתח תקווה, ברעננה ובבית שמש. ישראל שולחת מדי שנה נבחרות לאומיות בקבוצות גיל שונות לטורנירי בייסבול בינלאומיים. הביצוע הטוב ביותר עד כה במשחק בינלאומי היה מקום ראשון של הצעיר הישראלי (גילאי 10–12) באליפות אירופה 2009. בין 500 ל-1,000 ישראלים משחקים בקביעות בייסבול בליגת חובבים.<ref>[http://www.israelemb.org/US-Israel-Relations/sports.html Embassy of Israel]</ref>

את משחק הבייסבול הביאו לישראל עולים מארצות הברית ומרבית השחקנים במשחק בישראל הם מי שעלו לישראל מארצות הברית או ילדיהם. מחקר שהתפרסם על ידי עמיר עקיבא סגל על הבייסבול בישראל הראה את החשיבות של המשחק לקליטת העולים בארץ ולקשר שלהם הן עם ארצות הברית והן לתחושתם כישראלים.

בשנת 2013 ישראל השתתפה בפעם הראשונה באליפות העולם בבייסבול הנקראת "World Baseball Classics", ובשנת 2017 נבחרת ישראל השתתפה שוב והגיעה למקום השישי בעולם. בשנת 2019 ישראל השתתפה באליפות אירופה והגיעה למקום הרביעי, ובשנת 2021 למקום השני. בשנת 2025 ישראל עתידה לארח את אליפות אירופה. באולימפיאדת טוקיו (2020) שהתקיימה בשנת 2021 ישראל השתתפה בפעם הראשונה עם נבחרת בייסבול, והגיעה למקום החמישי.

== איגוד הבייסבול הישראלי ==
ארגון הפוטבול הראשון הוא האגודה הישראלית לבייסבול (IAB) שהוקם ב-1986 כעמותה ללא מטרות רווח, לצורך קידום ופיתוח הביסבול בישראל<sup>[1]</sup>. כיום (2023), האגודה מפעילה כ-80 קבוצות ב-5 ליגות בכ-16 מרכזים ובהם<sup>[2]</sup>: אביעזר, אפרת, עמק הארזים, בית הספר האמריקאי הבינלאומי באבן יהודה, בית שמש, גזר, חשמונאים, יד בנימין, כפר הבפטיסטים, מודיעין, מסילת ציון, משגב, תל אביב-יפו ותל מונד.

האגודה מלמדת נוער בייסבול, מארגנת טורנירים לאומיים וכן מסייעת בסיוע לקבוצות ישראליות בתחרויות בינלאומיות. האגודהמארגנת את הליגה לבייסבול, רוכשת ציוד רלוונטי, דואגת למתקנים ועוזרת בארגון המאמנים, השופטים וסגל השחקנים.<ref></ref>

ה-IAB הוא חבר בוועד האולימפי של ישראל, בקונפדרציה של הבייסבול האירופי ובאיגוד הבייסבול הבינלאומי. ה-IAB כגוף המנהל הבלעדי של הבייסבול בישראל.<ref></ref>

ביוזמת ה-IAB האקדמיה הישראלית לבייסבול הוקמה באוקטובר 2014 במגרש שבפתח תקווה.<ref name="jpbb">[http://www.jpost.com/Israel-News/Sports/First-Israel-baseball-academy-could-be-a-real-game-changer-380221 First Israel baseball academy could be a real game-changer] - Retrieved 30 October 2014</ref>

== ליגת הבייסבול הישראלית ==

בשנת 2007 שיחקה ליגת הבייסבול הישראליתאת עונתה הראשונה שש קבוצות הליגה היו תל אביב-ברק, נתניה טייגרס, בית שמש בלו סוקס, פתח תקווה פיונירס, מודיעין מיראקל ורעננה אקספרס.<ref></ref> כל משחקי הליגה נערכו בשלושה מגרשים: מתחם הספורט ירקון, מגרש גזר ומגרש הבייסבול ספורטק שבתל אביב-יפו.<ref></ref>

העונה השנייה בליגה (2008) בוטלה עקב קשיים כספיים אליהם נקלעה הליגה.

בעונת 2020/2021 בליגת הסניורס משתתפות 4 קבוצות: בית שמש, משגב, רעננה ותל אביב.

== נבחרת ישראל בבייסבול ==

נבחרת ישראל בבייסבול היא נבחרת הבייסבול לגברים המייצגת את ישראל בתחרויות בינלאומיות. נכון ל-2023, הנבחרת מדורגת במקום ה-18 בעולם בדירוג של WBSC.הנבחרת חברה בקונפדרציית הבייסבול האירופית משנת 1995. הישגי השיא של הנבחרת הם: השתתפות באולימפיאדת טוקיו (2020), מקום שישי בוורלד בייסבול קלאסיק 2017 ומקום שני באליפות אירופה בבייסבול 2021.

== ראו גם ==
* ליגת הבייסבול הישראלית
* נבחרת ישראל בבייסבול
* כדורסל בישראל
* פוטבול בישראל
* הוקי קרח בישראל

== קישורים חיצוניים ==

== הערות שוליים ==

קטגוריה:ישראל: בייסבול